ddrg/super_eurlex huggingface dataset:
Virallinen lehti nro C 117 , 16/04/1998 s. 0083



KIRJALLINEN KYSYMYS E-2857/97 komissiolle esittäjä(t): Michl Ebner (PPE) (11. syyskuuta 1997) Aihe: Lentokoneiden typpioksidipäästöjen vähentäminen Edellyttäen, että lentokoneiden typpioksidipäästöjä on teknisesti mahdollista vähentää 60 %:lla, ei ole olemassa direktiiviä, jossa määriteltäisiin lentokoneiden pakokaasujen raja-arvot, typpioksidipäästöjä koskeva kysymys herättää erityistä mielenkiintoa unionissa sekä ympäristönsuojelun että teollisuuden kilpailukyvyn näkökannalta, komissio on tuonut julki tiedonannossaan siviili-ilmailun tulevaisuudennäkymistä Euroopassa (KOM(94)0218 lop.) aikomuksensa pyrkiä saavuttamaan huomattavampi asema Kansainvälisessä siviili-ilmailujärjestössä (ICAO) sellaisten kysymysten yhteydessä, jotka liittyvät pakokaasu- ja melupäästöihin, minkä vuoksi komissiota pyydetään ilmoittamaan annetaanko lähitulevaisuudessa käsiteltäväksi komission ehdotus, joka koskee lentokoneiden typpioksidipäästöjen vähentämistä, ja jos ei anneta, suunnitteleeko komissio tällaisen ehdotuksen esittämistä? Komission jäsenen Neil Kinnockin komission puolesta antama vastaus (24. lokakuuta 1997) Komissio on tehnyt jäsenvaltioiden kanssa tiivistä yhteistyötä Kansainvälisessä siviili-ilmailujärjestössä (ICAO) sellaisten nykyistä tiukempien, mutta teknisesti toteutettavissa olevien maailmanlaajuisten standardien käyttöönottamiseksi, joilla voidaan vähentää lentokoneiden typpioksidipäästöjä (NOX). Koska asia ei kuitenkaan ole edennyt toivotulla tavalla, komissio aikoo piakkoin päättää, tekeekö se ehdotuksen direktiiviksi, jonka mukaan kyseisiä päästöjä on vähennettävä huomattavasti enemmän kuin mitä nykyiset kansainväliset standardit edellyttävät.
Virallinen lehti nro C 117 , 16/04/1998 s. 0095



KIRJALLINEN KYSYMYS E-2892/97 komissiolle esittäjä(t): Glyn Ford (PSE) (17. syyskuuta 1997) Aihe: Ruokavaliota täydentävien vitamiinien ja terveyttä edistävien aineiden yhdenmukaistaminen Onko komissio tietoinen siitä, että ruokavaliota täydentävien vitamiinien ja terveyttä edistävien aineiden yhdenmukaistamiseen liittyvät suunnitelmat saattavat johtaa siihen, että näiden ruokavaliota täydentävien aineiden vitamiinipitoisuus laskee? Onko komissio myös sitä mieltä, että huomattavan suurilla vitamiiniannoksilla on joissakin tapauksissa onnistuttu huomattavasti parantamaan potilaan terveydentilaa? Komission jäsenen Martin Bangemannin komission puolesta antama vastaus (15. lokakuuta 1997) Komission laatima keskusteluasiakirja vitamiinien ja kivennäisaineiden lisäämisestä elintarvikkeisiin ja lisäravinteista on julkistettu. Se lähetetään myös suoraan parlamentin jäsenelle ja Euroopan parlamentin sihteeristöön. Asiakirjassa käsiteltiin alaa koskevia kysymyksiä ja pyydettiin huomiota aiheesta 30. syyskuuta 1997 mennessä. Komissio arvioi huolellisesti sille toimitetut huomiot ennen yhdenmukaistamistyön aloittamista. Komissio ei voi tässä vaiheessa arvioida mahdollisen yhdenmukaistamisen vaikutuksia eri kohteisiin, kuten esimerkiksi elintarvikkeiden vitamiinipitoisuuteen. Komissio ottaa työssään huomioon yleisesti hyväksyttyihin tieteellisiin tietoihin perustuvat todisteet siitä, mikä on vitamiinien annokseen liittyvä hyöty kuluttajien terveydelle.
Virallinen lehti nro C 102 , 03/04/1998 s. 0083



KIRJALLINEN KYSYMYS E-2655/97 komissiolle esittäjä(t): Patricia McKenna (V) (1. syyskuuta 1997) Aihe: EU:n tuki uusiutuvien energialähteiden käytölle Ministerineuvosto hyväksyi uusiutuvia energialähteitä koskevan päätöslauselman 27. kesäkuuta 1997 ((EYVL C 210, 11.7.1997, s. 1. )). Siinä todettiin, että uusiutuvia energialähteitä käyttämällä voidaan taistella ilmastonmuutosta vastaan, säästää energiavaroja tulevaisuutta varten sekä kehittää syrjäisten alueiden taloudellista rakennetta. Siinä todettiin myös, että ¨uusiutuvien energialähteiden markkinoiden kannustamiseksi voidaan ottaa käyttöön asianmukaisia sääntelytoimenpiteitä, joilla markkinaosapuolia rohkaistaan ostamaan uusiutuvista energialähteistä tuotettua energiaa¨. Voiko komissio kertoa lähemmin suunnitelmista, joita sen on mahdollisesti esiteltävä kyseisten sääntelytoimenpiteiden käynnistämiseksi tämän päätöslauselman perusteella? Komission jäsenen Christos Papoutsisen komission puolesta antama vastaus (1. lokakuuta 1997) Parlamentin jäsenen mainitsema neuvoston päätös ((EYVL C 210, 11.7.1997. )) liittyy yhteisön strategiaa koskevaan vihreään kirjaan ¨Tulevaisuuden energia: uusiutuvat energialähteet¨ ((Asiak. KOM(96) 576. )). Tässä tiedoksiannossa tutkitaan myös useita mahdollisesti käyttöön otettavia sääntelytoimenpiteitä, jotta voitaisiin rohkaista markkinoilla kilpailijoita ostamaan uusiutuvista lähteistä tuotettua energiaa. Toimenpiteet, jotka komissio aikoo todella säilyttää, löytyvät valkoisesta kirjasta ja uusiutuvia energioita koskevasta toimintasuunnitelmasta, jotka komissio esittelee ennen vuoden loppua.
Virallinen lehti nro C 102 , 03/04/1998 s. 0025



KIRJALLINEN KYSYMYS E-2308/97 neuvostolle esittäjä(t): Heidi Hautala (V) (18. heinäkuuta 1997) Aihe: Silikoni-implanttien terveysriskit Uusien tutkimusten mukaan naisille rintojen suurentamiseksi asetettavista silikoni-implanteista saattaa vuotaa elimistöön silikonia, mistä voi seurata vakavia terveysvaurioita. Silikonin arvellaan myös siirtyvän raskaana olevasta naisesta sikiöön vakavin seurauksin. Yhdysvalloissa on meneillään laajoja oikeudenkäyntejä silikoni-implanttien valmistajia vastaan. Niiden seurauksena viranomaiset ehkä kieltävät silikonirinnat. Onko neuvosto tietoinen silikonin aiheuttamista vakavista terveyshaitoista ja erityisesti väitteistä, että silikoni voisi siirtyä muualle elimistöön ja sikiöön? Harkitseeko neuvosto toimia kiristääkseen silikoni-implanttien valmistajien tuotevastuuta? Onko neuvosto aikeissa kieltää ne? Vastaus (17. marraskuuta 1997) Neuvostolle ei toisaiseksi ole esitetty asiaa, johan arvoisa parlamentin jäsen viittaa. Arvoisa parlamentin jäsen voisi tässä vaiheessa kääntyä komission puoleen saadakseen tietää, aikooko komissio ottaa asian käsittelyyn.
Virallinen lehti nro C 117 , 16/04/1998 s. 0144



KIRJALLINEN KYSYMYS E-3061/97 komissiolle esittäjä(t): Amedeo Amadeo (NI) (2. lokakuuta 1997) Aihe: Orgaanisten yhdisteiden päästöt Asiani koskee asiakirjaa ¨Ehdotus neuvoston direktiiviksi orgaanisten liuottimien käytöstä aiheutuvien haihtuvien orgaanisten yhdisteiden päästöjen rajoittamisesta tietyissä teollisissa toimissa¨ (KOM(96)0538 lop. - 96/0276 SYN) ((EYVL C 99, 26.3.1997, s. 32. )).Ehdotettu direktiivi on täysin läheisyysperiaatteen mukainen ja siinä esitetään tavoite vähentää orgaanisten liuottimien päästöjä teknisesti ja taloudellisesti toteuttamiskelpoisilla vähennyksillä jokaisella alalla. Pyydän varmistamaan, että direktiivi siirretään osaksi kaikkien jäsenvaltioiden lainsäädäntöä ja yksinkertaistamaan valvontakriteerit, koska ne ovat erittäin tekniset ja monimutkaisesti kirjoitetut. Komission jäsenen Ritt Bjerregaardin komission puolesta antama vastaus (31. lokakuuta 1997) Arvoisan parlamentin jäsenen mainitseman orgaanisten liuottimien käytöstä aiheutuvien haihtuvien orgaanisten yhdisteiden päästöjen rajoittamista tietyissä teollisissa toimissa koskevan direktiiviehdotuksen säännökset ovat täysin toissijaisuusperiaatteen mukaiset. Jäsenvaltiot voivat täyttää direktiivin velvoitteet joko soveltamalla jokaiselle direktiivin soveltamisalaan kuuluvalle teollisuudenalalle vahvistettuja päästöjen raja-arvoja tai laatimalla ja panemalla täytäntöön kansallisen päästöjen vähentämisohjelman, jolla samat tulokset voidaan saavuttaa eri keinoin. Koska tällaiset kansalliset suunnitelmat ovat joustavia, tarvittavat päästöjen vähennykset voidaan mukauttaa kunkin jäsenvaltion teollisuuden luonteen mukaan ja täten optimoida lainsäädännön kustannusten ja tehokkuuden välinen suhde. Sitä vastoin, jos tällaisten suunnitelmien sisältö ja täytäntöönpanokeinot on jätetty kunkin jäsenvaltion harkinnan varaan, haihtuvien orgaanisten liuottimien päästöjen vähentämiseen tähtäävä lopullinen tavoite on jäsenvaltioita sitova. Ohjelmien noudattamatta jättäminen olisi rikkomus siinä missä jonkin muun yhteisön lainsäädännön säännöksen soveltamatta jättäminenkin. EY:n perustamissopimuksessa määrättyjen velvoitteiden mukaisesti komissio huolehtii siitä, että nämä säännökset saatetaan moitteettomasti osaksi kunkin jäsenvaltion lainsäädäntöä. Lisäksi komissio haluaa kiinnittää arvoisan parlamentin jäsenen huomion ehdotuksen oikeudelliseen perustaan (EY:n perustamissopimuksen 130 S artikla), joka sallii jäsenvaltioiden ottaa käyttöön tiukemmat suojatoimenpiteet kuin mitä direktiivissä säädetään. Mitä tulee edellä mainitun direktiiviehdotuksen selkeyteen, komissio on jo pyrkinyt yksinkertaistamaan tekstiä lukemisen ja ymmärtämisen helpottamiseksi sen suhteellisen teknisestä luonteesta huolimatta.
Virallinen lehti nro C 102 , 03/04/1998 s. 0032



KIRJALLINEN KYSYMYS E-2354/97 neuvostolle esittäjä(t): Leonie van Bladel (UPE) (18. heinäkuuta 1997) Aihe: Angolan hallituksen joukkojen rooli Kabilan suorittamassa Zairen valloituksessa Mikä on neuvoston arvio siitä, että Angolan virallisen armeijan joukot ovat antaneet tosiasiallista sotilaallista tukea Kabilalle tämän valloittaessa Zairen aluetta? Onko neuvosto tietoinen, että tämä sotilaallinen tuki on rahoitettu varoilla, jotka tulevat öljyvarannon myynnistä ja jotka olisi pitänyt käyttää Angolan kehittämiseen yleensä ja erityisesti humanitaarisen tilanteen parantamiseen? Miten neuvosto selittää Euroopan kansalaisille, että Angolan öljyvaranto on jo myyty seuraavan kolmen vuoden ajalta ja että siitä saatava voitto käytetään muun muassa sotilaallisen hyökkäyskaluston hankkimiseen suurimmaksi osaksi Venäjältä, joka on osallisena rauhansopimuksessa, samalla kun EU:n varoja lähetetään maan yleiseen kehittämiseen? Vastaus (13. marraskuuta 1997) Neuvoston saamien tietojen mukaan vaikuttaa siltä, että Angolan armeijan joukot tukivat Kabilan joukkoja, kun taas UNITAn joukot samanaikaisesti tukivat entistä presidenttiä Mobutua. Ruandan hallitus on äskettäin julkisesti tunnustanut, että sen joukot osallistuivat taisteluun maan hallinnasta. On selvää, että myös alueen muiden maiden joukot ovat osallistuneet konfliktiin. Neuvosto on tuominnut kaiken ulkopuolisen sotilaallisen puuttumisen entisen Zairen asioihin ja kehottaa Kongon osapuolia ratkaisemaan konfliktin rauhanomaisesti. Neuvosto on diplomaattisin keinoin ja Afrikan suurten järvien alueella olevan erikoislähettiläänsä välityksellä pyytänyt alueen maiden hallituksia pidättäytymään puuttumasta asiaan Kysymys Angolan hallituksen suorittamista sotakaluston ostoista ei kuulu neuvoston toimivaltaan. Neuvosto katsoo kuitenkin olevan ilman muuta toivottavaa, että Angolan viranomaiset ja UNITA käyttäisivät mahdollisimman suuren osan tuloistaan Lomén sopimuksessa mainittuihin yhteisiin kehitystavoitteisiin.
Virallinen lehti nro C 102 , 03/04/1998 s. 0136



KIRJALLINEN KYSYMYS E-2850/97 komissiolle esittäjä(t): Edith Müller (V) (11. syyskuuta 1997) Aihe: EU:n politiikka entisessä Jugoslaviassa Komissiota pyydetään kertomaan entisessä Jugoslaviassa toteutettavien EU-ohjelmien tarkat hallintokustannukset vuodesta 1995 alkaen, mukaanlukien komission Brysselin yksiköiden kustannukset, valtuuskuntien / edustustojen kustannukset, sekä alihankintana toteutettavien toimien (seuranta, arviointi, hankkeiden tunnistus, toimitukset,...) kustannukset. Komission jäsenen Hans van den Broekin komission puolesta antama yhteinen vastaus kirjallisiin kysymyksiin E-2850/97 ja E-2851/97 (23. lokakuuta 1997) Vastauksensa pituuden vuoksi komissio lähettää sen suoraan kunnianarvoisalle jäsenelle ja parlamentin sihteeristölle.
Virallinen lehti nro C 102 , 03/04/1998 s. 0140



KIRJALLINEN KYSYMYS E-2867/97 komissiolle esittäjä(t): Jesús Cabezón Alonso (PSE) (11. syyskuuta 1997) Aihe: Arviointi ja yhteistyö työllisyyden alalla Muutettua ehdotusta päätökseksi EY:n arviointi- ja yhteistyötoiminnasta työllisyyskysymyksissä (ESSEN-ohjelma) ei ilmeisesti vieläkään ole hyväksytty huolimatta Hollannin puheenjohtajakaudella tehdyistä ponnisteluista. Onko luultavaa, että se hyväksytään ennen ylimääräistä työllisyyttä käsittelevää Eurooppa-neuvostoa? Miten tämä viivästyminen vaikuttaa yhteiseen työllisyysraporttiin, josta tehdään päätös joulukuun Eurooppa-neuvostossa Luxemburgin puheenjohtajakauden lopuksi? Komission jäsenen Pádraig Flynnin komission puolesta antama vastaus (20. lokakuuta 1997) Muutetusta ehdotuksesta neuvoston päätökseksi analysointia, tutkimusta, yhteistyötä ja toimintaa koskevista komission toimista työllisyyden alalla ((KOM(95) 250, sellaisena kuin se on muutettuna asiakirjalla KOM(96) 449. )) keskustellaan edelleen neuvostossa. Komissiolla ei ole mahdollisuuksia aikaistaa ehdotuksen hyväksymisajankohtaa. Työ neuvostossa näyttää kuitenkin etenevän riittävän suotuisasti, niin että voidaan toivoa nopeaa ratkaisua. Komissio haluaa ilmoittaa arvoisalle parlamentin jäsenelle, että komissiolla on tähän mennessä ollut käytettävissä varoja - vaikkakin vähemmän kuin ennen - työllisyyden alaa koskevan tutkimuksen, analysoinnin ja toiminnan rahoittamiseen. Viivästyminen ei siis juurikaan vaikuta töihin, jotka koskevat Eurooppa-neuvostolle joulukuussa esitettävää yhteistä kertomusta. Mikäli neuvosto ei tee päätöstä, tilanne on paljon vaikeampi vuodesta 1998 alkaen.
KIRJALLINEN KYSYMYS E-2874/97 komissiolle esittäjä(t): Kenneth Coates (GUE/NGL) (11. syyskuuta 1997)

Aihe: Liikkumisvapaus

Yhdistyneen kuningaskunnan työnhakijan korvausmääräysten mukaan työttömillä työhakijoilla on oikeus vaatia korvausta matkustaessaan ¨ulkomaille¨, muualle Euroopan talousalueen alueella, jos he matkustavat sinne erityisesti työnhakua varten. He eivät saa viettää lomaansa muualla ETA:n alueella eivätkä he saa osallistua perheenjäsenensä hautajaisiin samalla säilyttäen oikeutensa korvaukseen. Tällaiset rajoitukset eivät koske työssä olevia henkilöitä eivätkä itsenäisiä ammatinharjoittajia.

Mitä toimenpiteitä komissio voi toteuttaa ehkäistäkseen tällaisen Yhdistyneessä kuningaskunnassa asuvien Euroopan unionin työttömien kansalaisten syrjimisen, joka on vastoin säännöstä, jonka mukaan ¨yhteisössä olisi taattava yhdenvertainen kohtelu erilaisten kansallisten lainsäädäntöjen osalta¨?

Komission jäsenen Pádraig Flynnin komission puolesta antama vastaus (15. lokakuuta 1997)

Yhdistyneen kuningaskunnan työttömyyskorvausmääräysten (Job seeker's allowance regulations 1996) mukaisesti hakija on oikeutettu tietyin ehdoin kahden viikon lomaan ilman etuuden menettämistä tai karenssia. Saadakseen etuuden henkilön täytyy sekä etsiä aktiivisesti töitä että olla työmarkkinoiden käytettävissä. Työttömyyskorvausmääräysten 19 määräyksen 1 pykälän p kohdan mukaisesti (Circumstances in which a person is to be treated as actively seeking employment) hakijaa tulee pitää aktiivisesti työtä etsivänä henkilönä enintään kahden viikon ajan, myös silloin, kun hän ei loman vieton vuoksi etsi aktiivisesti töitä, edellyttäen että hän on työmarkkinoiden käytettävissä. Tästä syystä työvoimavirkailijan tulee päättää, onko hakija työmarkkinoiden käytettävissä ja voiko hän edelleen saada työttömyyskorvausta. Jos hakija viettää lomaansa Yhdistyneen kuningaskunnan ulkopuolella, hänen ei katsota olevan työmarkkinoiden käytettävissä.

Se seikka, että työttömällä henkilöllä on hakiessaan töitä toisen jäsenvaltion alueella oikeus vaatia ainoastaan työttömyyskorvausta niiden edellytysten mukaisesti, jotka on lueteltu sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä annetussa asetuksessa (ETY) N:o 1408/71 ((Saatettu ajan tasalle asetuksella (EY) N:o L 118/97 (EYVL N:o 28, 30.1.1997), asetus sellaisena kuin se on viimeksi muutettuna asetuksella (EY) N:o 1290/97 (EYVL N:o L 176, 1.7.1997). )), on yhteensopiva yhdenvertaisen kohtelun perusoikeuden ja Euroopan yhteisön perustamissopimuksessa säädettyjen vapauksien kanssa ((Asia C-272/90, Van Noorden, tuomio 16.5.1991, Kok. 1991, s. I-2543. )).
KIRJALLINEN KYSYMYS E-3136/97 komissiolle esittäjä(t): Rijk van Dam (I-EDN) (13. lokakuuta 1997)

Aihe: Uskonvapaus Marokossa

Leen van der Waalin esittämään kysymykseen E-1759/96 vähemmistöuskontojen oikeuksien loukkauksista Marokossa antamassaan vastauksessa komissio totesi, että se tulee ilmoittamaan Marokon viranomaisille ihmisoikeusloukkauksia koskevista epäilyistään. Sen vuoksi haluaisin komission kiinnittävän huomiota seuraavaan:

Kaksi kristittyä, amerikkalainen (Timothy Lamb) ja etelä-korealainen (Joohyun Ahn) pidätettiin äskettäin Fezissä Marokossa ja karkotettiin maasta heidän oltua useita päiviä vangittuina käännytystyön takia. Näin toimittiin huolimatta siitä, että muslimeita ei houkuteltu kieltäytymään tunnustamasta omaa uskontoaan. Kotietsinnöissä löydettiin ainoastaan useita kristinuskoa julistavia videokasetteja ja kasetteja ja muutama arabialainen Raamattu. Saamieni tietojen mukaan tuomari Fezissä antoi Lambille mahdollisuuden kääntyä islaminuskoon, jolloin hänet olisi vapautettu. Lambille ei annettu mitään mahdollisuutta keskustella suurlähetystönsä tai lakimiehensä kansa.

1. Voisiko komissio vahvistaa, pitääkö tämä paikkansa, ja onko se samaa mieltä siitä, että Marokon oikeusviranomaisten toiminta on ristiriidassa uskonvapauden ja sen periaatteen kanssa, jonka mukaan kaikilla on oikeus oikeudenmukaiseen tuomioistuinkäsittelyyn?

2. Onko komissio valmis ilmoittamaan Marokon viranomaisille, että tämä tapaus on ristiriidassa EU:n ja Marokon assosiointisopimuksen kanssa ja että se on huolissaan kristittyjen vähemmistön tilanteesta Marokossa?

Komission jäsenen M. Marinin komission puolesta antama vastaus (3. marraskuuta 1997)

1. Komissio ei voi vahvistaa parlamentin jäsenen kysymyksiin sisältyviä tietoja.

2. Parlamentin jäsenen peruskysymyksen osalta komissio viittaa vastaukseen, jonka se antoi herra van der Waalin kirjalliseen kysymykseen E-1759/96 ((EYVL C 345, 15.11.1996. )).
Virallinen lehti nro C 102 , 03/04/1998 s. 0050



KIRJALLINEN KYSYMYS E-2501/97 komissiolle esittäjä(t): Anita Pollack (PSE) (18. heinäkuuta 1997) Aihe: CITES: norsunluukysymys Kun otetaan huomioon Euroopan parlamentin päätöslauselma B4-0473/97 (12. kesäkuuta 1997), jossa ¨kehotetaan sopimuspuolia olemaan hyväksymättä Botswanan, Namibian ja Zimbabwen ehdotusta afrikannorsujen suojelun heikentämiseksi¨, ja otetaan huomioon useiden jäsenvaltioiden halukkuus äänestää suojelun heikentämistä vastaan, komission kanta vaikutti sopimuspuolten saavuttamaan lopputulokseen. Voisiko komissio noudattaa avoimuuden periaatetta ja tuoda julkisuuteen ne norsukysymystä koskevat täsmälliset ehdotukset, jotka se teki Hararessa? Voiko komissio lisäksi luvata, että se tiedottaa vastaisuudessa parlamentille hyvissä ajoin etukäteen ehdotuksistaan jäsenvaltioiden yhteiseksi kannaksi? Komission jäsenen Ritt Bjerregaardin komission puolesta antama vastaus (26. syyskuuta 1997) Botswanan, Namibian ja Zimbabwen norsukantojen siirtoa koskevat ehdotukset hyväksyttiin paljon vaadittua lahden kolmasosan enemmistöä suuremmalla sopimuspuolten enemmistöllä. Komission tiukkoja ehtoja sisältävää kompromissia tukeva kanta ja yhteisön myöhempi kanta äänestyksestä pidättymisestä eivät vaikuttaneet kokouksen lopputulokseen. Komissio ja yhteisö myötävaikuttivat kuitenkin koko kokouksen ajan saavutettuihin myönteisiin tuloksiin. Komissio on valmis tiedottamaan asianomaiselle valiokunnalle näistä neuvotteluista ja selventämään kannanottoja komission ja Euroopan parlamentin välisten käytännesääntöjen mukaisesti. Tällöin Euroopan parlamentilla on mahdollisuus havaita, ettei Euroopan parlamentin 12. kesäkuuta 1997 antamassa julkilausumassa esitetyn norsuja koskevan kannan ja komission kannan välillä ole ristiriitaa. Kuten on osoitettu luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen (CITES) kokouksessa, komissio on periaatteessa valmis huomioimaan Euroopan parlamentin näkemykset laatiessaan yhteistä kantaa koskevia ehdotuksia. Vastaavasti komissio - yhdessä puheenjohtajana toimivan jäsenvaltion kanssa - vaihtaa CITES-kokousten aikana säännöllisesti tietoja yhteisön alueella toimivien valtioista riippumattomien järjestöjen kanssa. Mitä tulee hyvissä ajoin ennen CITES-kokouksia laadittaviin tiedonantoihin Euroopan parlamentille yhteisön kantoja koskevista ehdotuksista, komissio jatkaa edellä mainittujen käytännesääntöjen määräysten noudattamista.
Virallinen lehti nro C 117 , 16/04/1998 s. 0021



KIRJALLINEN KYSYMYS E-2510/97 komissiolle esittäjä(t): Giuseppe Rauti (NI) (22. heinäkuuta 1997) Aihe: Tuloveron palautus perheille, joissa vain toisella vanhemmista on tuloja Tietääkö komissio, että Italiassa, osittain Italian perustuslakituomioistuimen 24. heinäkuuta 1995 antaman melko epäselvän päätöksen nro 358 perusteella, yhä useammin jätetään noudattamatta ETY:n direktiiviä, jolla vuodesta 1976 lähtien on myönnetty perheille, joissa vain toinen vanhemmista on ansiotyössä, tuloverolle 50 prosentin hyvitys samoin kuin oikeus laillisiin korkoihin ja rahan arvon palauttamiseen. Ottaen huomioon, että ongelma on yhteiskunnallisesti hyvin merkittävä, niin voiko komissio sanoa, aikooko se puuttua Rooman hallituksen toimiin, jotta mainittua direktiiviä sovellettaisiin myös Italiassa? Komission jäsenen Mario Montin komission puolesta antama vastaus (28. lokakuuta 1997) Tuloverotus kuuluu jäsenvaltioiden toimivaltaan. Missään yhteisön direktiivissä (eikä erityisesti direktiivillä 76/207/ETY ((Miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa 9 päivänä helmikuuta 1976 annettu neuvoston direktiivi 76/207/ETY, EYVL L 39, 14.2.1976. ))) ei määrätä avioparien tuloverotukseen sovellettavista menetelmistä. Komissio ei siis voi esittää asiassa vaatimuksia Italian hallitukselle.